alexandrainst/scandi-wiki huggingface dataset:
Redwood

Redwood har flere betydninger:

Det er betegnelsen på en rekke bartrær og er navn på byer og kommuner i Nord-Amerika og New Zealand.

Bartrær med navn som inneholder redwood omfatter blant annet:
 Kystsequoia eller Redwood – Sequoia sempervirens 
 Mammuttre eller Kjempesequoia, også kalt Sierra Redwood – Sequoiadendron 
 Urtre eller vannsypress – Metasequoia glyptostroboides 
 Sugi – Cryptomeria japonica' 
 Furu, trevirket kalles tidvis redwood i tømmerindustrien – Pinus sylvestris 
 Sappantre eller East Indian Redwood – Caesalpinia sappan
 Brasiltre eller South American Redwood – Caesalpinia echinata
 St Helena Redwood – Trochetiopsis erythroxylon 

Geografiske enheter som inneholder navnet redwood omfatter blant annet:
 «The Redwood Empire» (also Redwood Coast or North Coast), området fra San Francisco til Oregon.
 Redwood nasjonalpark i det nordvestre California.
 Redwood (New York), hvor selskapet Nimsoft har sitt hovedkvarter.
Redwood (New Zealand)
Redwood (Oregon)
Redwood (Ottawa)
Redwood (Texas)
Redwood City (California)
Redwood County (Minnesota)
Redwood Falls Township (Minnesota)
Redwood Falls (Minnesota)
Redwood Shores (California)
Stig-André Berge

Stig-André Berge (født 20. juli 1983 i Oslo) er en norsk olympisk bryter som representerer Oslo bryteklubb. Berge bryter i 66-kilosklassen nasjonalt og i 60-kilosklassen internasjonalt, i bryte-stilarten gresk-romersk. 

Berge kvalifiserte seg til Sommer-OL 2008 i Beijing, i april samme år. Første OL-kamp, tapte han mot Nurbakyt Tengizbayev fra Kasakhstan. Han tapte også første OL-kamp mot Hasan Aliyev fra Aserbajdsjan under Sommer-OL 2012 i London.

Under Sommer-OL 2016 i Rio de Janeiro vant han bronsefinalen mot Rövşən Bayramov fra Aserbajdsjan, etter å ha tapt semifinalen mot sølvvinner Shinobu Ota fra Japan. I perioden 1999 - 2002 var Berge elev ved NTG Bærum. Han har også jobbet som trener på NTG i noen år.   

Berge er bosatt på Rødtvet i Oslo.

OL-medaljer 
 2016  Rio de Janeiro -  Bronse i Gresk-romersk stil 59 kg

VM-medaljer 
 2014 –  Tasjkent –  Sølv i 60 kg

EM-medaljer 
 2007 –  –  Bronse i 60 kg
 2018 -  -  Sølv i 63 kg
 2019 -  -  Sølv i 63 kg

Andre meritter 
 Verdenscup-gull fra 2007
 Kongepokal fra 2005 og 2008 samt tretten nasjonale titler.

Medaljer i norske mesterskap

Referanser

Eksterne lenker 
 
 
 

Norske brytere
Olympiske bronsemedaljevinnere for Norge
Deltakere for Norge under Sommer-OL 2008
Brytere under Sommer-OL 2008
Deltakere for Norge under Sommer-OL 2012
Brytere under Sommer-OL 2012
Deltakere under Europalekene 2015
Medaljevinnere under Sommer-OL 2016
Deltakere for Norge under Sommer-OL 2016
Brytere under Sommer-OL 2016
Best av de beste-deltakere
Kongepokalvinnere i bryting
Mesternes Mester-deltakere
Lille Presteskjær fyr

Lille Presteskjær fyr ligger ved innseilingen til Rekefjord sør for Hauge i Sokndal kommune i Rogaland. Lille Presteskjær er et innseilingsfyr. Det ble satt i drift i 1895, og ble automatisert i 1973. Fyret var tidligere overbygd med fyrtopp, men denne ble fjernet under automatiseringen.

Eksterne lenker 
 «Lille Presteskjær fyrstasjon – historie» – Norsk Fyrhistorisk Forening

Fyr i Rogaland
Samferdsel i Sokndal
Byggverk i Sokndal
Byggverk fullført i 1895
1895 i Norge
Khải Định

Khải Định, Nguyen Buu Dao (født 8. oktober 1885 i Huế, død 6. november 1925 i Huế) var keiser i Vietnam i perioden 1916–1925. Han var sønn av keiser Đồng Khánh, men etterfulgte ikke ham direkte, men etter sin tremenning Duy Tân da han sammen med sin far ble sendt i eksil etter et mislykket opprør til den franske øya Réunion i Indiahavet 800 km øst for Madagaskar.

Khải Địnhs far hadde imidlertid vært lojal mot de franske koloniherrene og disse næret et håp om han også Khải Định skulle være det. Han ble av denne grunn ikke særlig populær, og dette ble heller ikke bedre da han i 1923 innførte en ekstra skatt for å finansiere sitt eget mausoleum i Huế. Nasjonalistlederen Phan Chu Trinh beskyldte ham for å selge landet til Frankrike og selv leve i en keiserlig luksus mens landet ble utnyttet av franskmennene.

Nguyen Ai Quoc, den senere Hồ Chí Minh, skrev et satirisk skuespill om ham, med navnet Bambusdragen som gjorde narr av hans storslåtte offentlige opptredener, mens han i realiteten var et lydig redskap for franskmennene.

Khải Định hadde som sin far en svak helse og døde av tuberkulose i keiserpalasset i Huế.

Eksterne lenker 
 

Vietnamesiske keisere
Personer fra Hue
Fødsler i 1885
Dødsfall i 1925
Matyra

Matyra (russisk: Маты́ра) er ei elv i Tambov og Lipetsk oblast i Russland. Den er ei venstre sideelv til Voronezj (i Dons nedbørfelt), og er 180 km lang, med et nedbørfelt på 5180 km². Middelvannføringen 39 km fra munningen er 11,7 m³/s. Byen Grjazi ligger ved Matyra.

Kilder 
Store sovjetiske encyklopedia

Elver i Lipetsk oblast
Elver i Tambov oblast
Fritz Aanes

Fritz Aanes (født 20. juli 1978 i Narvik) er en norsk bryter. I bryting under Sommer-OL 2000 kom han på fjerdeplass i 85 kilos-kategorien i gresk-romersk stil, men testet positivt for dopingpreparatet nandrolon og ble dømt til utestenging i 15 måneder. Han deltok også i Athen OL i 2004, hvor ble han nr. 15 i 84 kg-klassen. Fritz Aanes er tidenes nest yngste norgesmester for senior, da han vant 48-kilosklassen som 14 år og 236 dager gammel. Han har 17.-plass fra NM i jo-jo som 16 åring.

Av meritter har han fjerdeplass fra VM 2003, 8 plass i EM, 8 verdenscupgull, 8 NM-gull, Nordisk mester 2005, kongepokal fra 2002 og 2004. Aanes er nå landslagstrener for seniorlandslaget i Norge, som han har vært siden 2017, han er også hovedtrener for norges bryterforbundet sentraliseringsprosjekt.

Han medvirket i 2021 i NRK-dokumentarserien Hodet i klemme som fulgte brytelandslaget fram mot kvalifiseringen til Sommer-OL 2020. For programmet vant han Gullruten 2022 i klassen årets deltaker.

Medaljer i norske mesterskap

Referanser

Kilder
 Profil hos Norges Bryteforbund.

Eksterne lenker 
 
 Snakker om dopingsak for første gang Tidens Krav

Norske brytere
Deltakere for Norge under Sommer-OL 2000
Brytere under Sommer-OL 2000
Deltakere for Norge under Sommer-OL 2004
Brytere under Sommer-OL 2004
Personer fra Narvik kommune
Dopingsaker
Norske trenere
Fødsler i 1978
Kongepokalvinnere i bryting
Vinnere av Gullruten
Fred Flint

Frederick J. "Fred" Flintstone, på norsk Fred Flint, er en fiktiv person som har hovedrollen i den animerte komiserien The Flintstones. Hans kone heter Wilma Flintstone. Fred Flintstones nabo og beste venn heter Barney. 

I Flintstones verden finnes både dinosauruser og huleboere side om side med primitive telefoner, biler og vaskemaskiner.

Animerte figurer
Masashi Abe

Masashi Abe (født 13. august 1965) er en japansk kombinertløper som konkurrerte i 1980- og 1990-årene. Han var med på å vinne lagkonkurransen under OL 1994 på Lillehammer. Han har også vunnet tre medaljer i lagkonkurransen i VM, gull i 1993 og 1995, samt bronse i 1991.

Referanser

Eksterne lenker 
 

Japanske kombinertløpere
Olympiske mestere for Japan
Verdensmestere i kombinert
Olympiske mestere i kombinert
Deltakere for Japan under Vinter-OL 1988
Kombinertløpere under Vinter-OL 1988
Deltakere under Ski-VM 1991
Deltakere for Japan under Vinter-OL 1992
Kombinertløpere under Vinter-OL 1992
Deltakere under Ski-VM 1993
Medaljevinnere under Vinter-OL 1994
Deltakere for Japan under Vinter-OL 1994
Kombinertløpere under Vinter-OL 1994
Deltakere under Ski-VM 1995
Personer fra subprefekturet Rumoi
Fødsler i 1965
Sven Leonhard Törnquist

Sven Leonhard Törnquist (født 6. mars 1840 i Uddevalla, død 6. september 1920 i Lund) var en svensk paleontolog og geolog.

Törnquist ble student i Lund 1858, filosofie kandidat 1864, filosofie doktor 1865, dosent i paleontologi samme år, lektor i naturalhistorie og kjemi samt franske språket ved Gävle högre elementarläroverk 1867 og var 1882-1905 lektor i naturhistorie og kjemi ved Lunds högre allmänna läroverk, siden 1883 også dosent i geologi ved Lunds universitet. År 1902 ble han professor. For naturvitenskapelig, fortrinnsvis geologisk, formål gjorde Törnquist under en lang rekke år mange studiereiser i Sverige og i store deler av øvrige Europa.

Han forfattet et stort antall avhandlinger og artikler, som behandlet de svenske siluravleiringenes geologiske og paleontologiske forhold, publiserte i Lunds universitets årsskrift, Öfversikt af Vetenskapsakademiens handlingar, Geologiska föreningens förhandlingar, Geological Magazine og Sveriges geologiska undersöknings publikasjoner. Å bemerke er Öfversigt öfver bergbyggnaden inom Siljansområdet i Dalarne (SGU serie C, n:r 57, 1883), Undersökningar öfver Siljansområdets trilobitfauna (Lunds universitets årsskrift 1883-84, også i SGU serie C, n:r 66), Undersökningar öfver Siljansområdets graptoliter (Lunds universitets årsskrift 1891-92). Han ble medlem av Fysiografiska sällskapet i Lund 1883.

Svenske geologer
Svenske professorer
Personer fra Uddevalla
Holt ungdomsskole

Holt ungdomsskole var en ungdomsskole på  Holt på Kongsvinger. Skolen ble åpnet i 1975 og hadde i 2008 rundt 260 elever. Skolen omfattet  Holthallen, en idrettshall som ble åpnet i 1976. Skolen ble nedlagt i 2018 og elevene overflyttet til den nye Kongsvinger ungdomsskole.

Skolen mottok stort sett elever fra delene av byen som ligger sør for Glomma, det vil si Marikollen, Kurudlia, Digerudlia, Puttara, Holt, Rasta, Vennersberg og Langerudberget. Elevene kom på slutten fra barneskolene Marikollen og Vennersberg.

Skolen var kjent for dramaoppsetninger av høy kvalitet. Blant forestillinger som er blitt satt opp er Peer Gynt, Den kaukasiske krittringen av Bertolt Brecht, Grease, Ronja Røverdatter og Cats.

En gruppe elever fra skolen vant i 1998 konkurransen Årets Nysgjerrigper for prosjektet «Hvorfor er det mer kreps i Grønnbekken enn i Skinnarbølåa?»

Personer som har gått på Holt ungdomsskole 
 Hai Ngoc Tran (1975–), fotballspiller
 Thomas Mårud (1977–), journalist og musiker
 Dan Raaden Hoque (1979–), bassist i bandet Backstreet Girls
 Caroline Knutsen (1984–), fotballspiller
 Sverre Digerud (1989–), fotballspiller

Referanser

Eksterne lenker 
 Holt ungdomsskole

Ungdomsskoler i Innlandet
Skoler i Kongsvinger
Utdanningsinstitusjoner etablert i 1975
Utdanningsinstitusjoner nedlagt i 2018
Panenteisme

Panenteisme (gresk: pan= «alt», en=«i», teisme=«gud») tanken om at Gud er både immanent og transendent på samme tid, ved at universet er immanent for Gud, i Gud og omfattet av Gud. Gud og den materielle verden interagerer ved at verden er i Gud og Gud er i verden. Gud er større enn universet og omfatter hele universet.

Panenteismens mål er å unngå å isolere Gud fra verden (i motsetning til teismen) og på den andre siden unngå å identifisere verden med Gud (i motsetning til panteismen).

Opp gjennom historien er det lagt fram ulike fortolkninger av Gud som har hatt panenteistiske trekk, både i filosofiske og teologiske skrifter. Fra 1900-tallet har det hovedsakelig i den kristne tradisjonen utviklet seg en rekke panenteistiske forståelsesmåter med siktemål å komme vitenskapelige tanker i møte.

Kilder 
 
 What is panentheism?, gotquestions.org

Religionsfilosofi
Usman (elv)

Usman (russisk: У́смань) er ei elv i Voronezj oblast og Lipetsk oblast i Russland. Den er ei venstre sideelv til Voronezj, og er 151 km lang, med et nedbørfelt på 2840 km². 

Elver i Lipetsk oblast
Elver i Voronezj oblast
Tektonikk

Tektonikk er vitenskapen om den strukturelle oppbyggingen av jordskorpen, hvordan denne ble dannet, deformert og den historiske utviklingen. De viktigste tektoniske prosessene er folding og forkastning.

Se også 
 platetektonikk

Referanser 

Geologi
Realavkastning

Realavkastning er en måte å måle hvor stor avkastning et fond eller et annet aktivum har, når man tar hensyn til hvor stor prisvekst man har. Vi kan definere realavkastningen til et aktivum slik:

Der r er realavkastningen, i er nominell avkastning,  er inflasjonsveksten og  er lik forvaltningskostnadene, der alle er målt i prosent.

Realavkastning er et begrep som benyttets i forbindelse med handlingsregelen. Regelen sier at uttaket fra Statens pensjonsfond – Utland til statsbudjetter skal være lik forventet realavkastning, som er satt til 3%. Årsaken til at man benytter realavkastningen fra fondet, er fordi dette gjør at fondet ikke faller i verdi i forhold til de oppgavene kapitalen i fondet skal benyttes til. Bruken av realavkastning forståes best i den situasjon vi er i når vi er tom for olje og innskuddene i fondet har stoppet. Det blir da viktig å sørge for at uttaket fra fondet er slik at det er mulig å kjøpe like mye helsetjenester eller utbetale like mange pensjoner hvert år. Dette får man kun til hvis man trekker i fra prisvekst (og lønnsvekst) fra den årlige økningen fondet får ved å investere i aksjer og obligasjoner.

Ifølge Norges Bank Investment Management har fondet hatt en realavkastning på 3,1 % fra fondet ble etablert til og med 2010, noe som ligger nært den forventede realavkastningen som er på 3 %.

Eksterne lenker
 NBIM forvaltningsrapport 1.kvartal 2008 
 Stortingsmelding nr. 29 (2000 - 2001)

Finans
Mikael Lustig

Carl Mikael Lustig (født 13. desember 1986) er en svensk fotballspiller som spiller for AIK Fotboll.

Han kom til Celtic FC fra Rosenborg Ballklub 1. januar 2012, hvor han hadde vært siden juli 2008. Lustig regnes som en hurtig høyreback med spisskompetanse i det offensive spillet og med sitt hodespill.

Spillerkarriere 
Lustig debuterte i Allsvenskan i 2005-sesongen hvor han spilte åtte kamper og scoret to mål for GIF Sundsvall. Året etter og i 2007 spilte han og laget i Superettan som følge av nedrykk. I denne perioden fikk han også sine første kamper for U21–landslaget til Sverige. Han spilte 57 av 60 mulige kamper før laget rykket opp igjen til Allsvenskan før 2008-sesongen. I vårsesongen 2008 spilte han alle elleve kampene før serieoppholdet som følge av EM i fotball 2008. 

Han spilte tre sesonger i GIF Sundsvall, før dette spilte han i Umeå FC.

Den 29. juli 2008 skrev han under på en 3,5–års kontrakt med Rosenborg Ballklub, på en overgang verdt rundt fem millioner kroner.

23. november 2011 ble det meldt at han var solgt til Celtic på en 3 1/2-årskontrakt, løpende fra 1. januar 2012.

Landslaget
Den 19. januar 2008 fikk han av forbundskaptein Lars Lagerbäck sin første kamp for  under en privatlandskamp mot , en kamp svenskene for øvrig tapte 0–2.

Han ble tatt ut i s EM-tropp til EM i Frankrike 2016.

Han ble tatt ut i s tropp til VM i fotball 2018 i Russland.

Han ble tatt ut i s EM-tropp til EM i fotball 2021.

Internasjonale scoringer

Referanser

Eksterne lenker 
 
 RBK.no – Mikael Lustigs spillerprofil

Svenske fotballspillere
Svenske landslagsspillere i fotball
Spillere i Fotball-EM 2012
Spillere i Fotball-EM 2016
Spillere i Fotball-VM 2018
Spillere i Fotball-EM 2021
Fotballspillere for Umeå FC
Fotballspillere for GIF Sundsvall
Fotballspillere for Rosenborg BK
Fotballspillere for Celtic FC
Fotballspillere for AA Gent
Fotballspillere for AIK
Utenlandske fotballspillere i Norge
Personer fra Umeå
Fødsler i 1986
Luis Enrique Martínez García

Luis Enrique Martínez García (født 8. mai 1970 i Gijón) er en spansk fotballtrener og tidligere -spiller. Som spiller spilte han for , , , og . Som trener har han trent , , Barcelona og det spanske landslaget.

Han spilte i flere posisjoner på banen, og scoret mange mål, både på klubb- og landslagsnivå.

Klubbkarriere 
Luis Enrique tilbrakte det meste av karrieren i Spanias to største klubber, Real Madrid (1991–96) og erkerivalen FC Barcelona.

Trenerkarriere 
10. august 2004 kunngjorde Luis Enrique at han la opp som aktiv fotballspiller. I juni 2008 kom han tilbake som trener for Barcelonas B-lag, som fikk det nye navnet Barcelona Atlètic.

19. mai 2014 ble han utnevnt som ny trener i FC Barcelona, da han skrev under på en avtale for to sesonger. Han kom som trener fra Celta de Vigo.

9. juli 2018 ble han ansatt som ny landslagstrener for , en jobb han hadde – kun avbrutt i fire måneder grunnet hans datters dødsfall – til laget ble slått ut av  under VM i 2022.

Landslagskarriere 
Luis Enrique spilte for  i tre VM-sluttspill: 1994, 1998  og 2002 (samt i EM 1996), og fikk totalt 62 landskamper (12 mål). Han var også med på laget som tok gullmedaljene under OL 1992 i Barcelona.

Meritter

Som spiller 
Real Madrid
 Primera División (1): 1994/1995
 Copa del Rey (1): 1992/1993
 Supercopa de España (1): 1993

FC Barcelona
 Primera División (2): 1997/1998, 1998/1999
 Copa del Rey (2): 1996/1997, 1997/1998
 Supercopa de España (1): 1996
 Cupvinnercupen (1): 1996/1997
 UEFA Super Cup (1): 1997

Spania
 Olympisk mester i fotball (1): 1992

Som trener 
 Primera División (1): 2014/2015
 Copa del Rey (1): 2014/2015
 UEFA Champions League (1): 2014/2015
 UEFA Super Cup (1): 2015

Referanser

Eksterne lenker 
 
 

Spanske fotballspillere
Spanske fotballtrenere
Spillere i Fotball-VM 1994
Spillere i Fotball-EM 1996
Spillere i Fotball-VM 1998
Spillere i Fotball-VM 2002
Trenere i Fotball-EM 2021
Olympiske mestere for Spania
Medaljevinnere under Sommer-OL 1992
Deltakere for Spania under Sommer-OL 1992
Fotballspillere under Sommer-OL 1992
Fotballspillere for Real Sporting de Gijón SAD
Fotballspillere for Real Madrid CF
Fotballspillere for FC Barcelona
Fotballtrenere for FC Barcelona B
Fotballtrenere for AS Roma
Fotballtrenere for Celta de Vigo
Fotballtrenere for FC Barcelona
Trenere for spanske fotballandslag
Personer fra Gijón
Fødsler i 1970
Olympiske medaljevinnere i fotball
Dwight Howard

Dwight David Howard (født 8. desember 1985 i Atlanta i Georgia i USA) er en amerikansk basketballspiller.

Bakgrunn 
Han kommer fra en svært sportsinteressert familie. Faren var sportsdirektør på Southwest Atlanta Christian Academy, en skole som hadde et av USAs beste basketballprogrammer. Dwight Howard gikk selv på high school på Southwest Atlanta Christian Academy, men etter high school ble han basketballspiller på heltid i stedet for å gå på college.

NBA-karriere 
I 2004 var Dwight Howard førstevalget til klubben Orlando Magic da klubben skulle velge spillere til den kommende sesongens NBA-lag. Etter 2008/2009-sesongen ble Hhan kåret til NBAs beste forsvarsspiller. Han er særlig kjent for sine høytflygende blokkeringer, men gjorde seg også bemerket da han i 2008 vant NBAs Slam Dunk-konkurranse utkledd som Supermann; etter den opptredenen fikk han kallenavnet «Superman». Howards spillestil blir ofte sammenlignet med stilen til Shaquille O'Neal, men Howard anses for å være en raskere spiller enn O'Neal. I 2012 byttet han klubb, og begynte å spille for Los Angeles Lakers. Howard signerte kontrakt med Philadelphia 76ers den 21. november 2020.

Utmerkelser

Statistikker fra NBA-karrieren

Tegnforklaring

Sesongen

Sluttspill

Referanser

Eksterne lenker 
 
 
 
 
  Biografi hos NBA

Basketballspillere fra USA
Medaljevinnere under Sommer-OL 2008
Deltakere for USA under Sommer-OL 2008
Basketballspillere under Sommer-OL 2008
Basketballspillere for Orlando Magic
Personer fra Atlanta
Olympiske medaljevinnere i basketball
Ante Vitaić

Ante Vitaić (født 7. juni 1982 i Split) er en kroatisk fotballspiller som for øyeblikket spiller for RNK Split. Vitaić regnes som en offensiv, teknisk og kreativ midtbanespiller med spisskompetanse på overblikk og gjennombruddspasninger.

Han har tidligere spilt for klubbene Mosor Zrnovnica, HNK Hajduk Split og NK Osijek. Han er tvillingbror til Frane Vitaić, som også er fotballspiller og som prøvespilte for Aalesund sommeren 2008.

Hamarkameratene 
Vitaic deltok på et treningsopphold hos Ham–Kam i midten av juli 2008, men måtte dra derfra etter én uke uten kontraktsforslag på grunn av at Hamarklubben var usikker på om han hadde de rette egenskapene. Klubben besluttet likevel å kontakte spillerens agent Axel Smeets (som er en tidligere Ham-Kam-spiller) etter én ukes tid for å forhandle om en kontrakt. 

Vitaic gikk deretter på lån til Hamarkameratene ut sesongen 2008 fra den kroatiske klubben NK Osijek. og scoret sitt første mål for HamKam i 2–1-seieren over Strømsgodset den 31. august 2008. Han forlot klubben ved sesongslutt med totalt ti kamper og fire mål etter at Hamarkameratene hadde rykket ned fra Tippeligaen, men fikk likevel tilbud om fast kontrakt som han til slutt avslo. Han skrev isteden under på en tremåneders kontrakt med den kroatiske tredjedivisjonsklubben RNK Split, samtidig som Hamarkameratene signerte Olav Råstad som hans erstatter.

Referanser

Eksterne lenker 
 
 HamKam.no – Vitaić spillerprofil hos Hamarkameratene
 NK Osijek.hr – Spillerprofilen til Ante Vitaić

Kroatiske fotballspillere
Fotballspillere for HNK Hajduk Split
Fotballspillere for NK Osijek
Fotballspillere for HamKam
Personer fra Split
Utenlandske fotballspillere i Norge
Fødsler i 1982
Ti kniver i hjertet

Ti kniver i hjertet er en norsk drama- og mysteriefilm fra 1994 regissert av Marius Holst (hans debut). Hovedrollene spilles av Martin Dahl Garfalk, Jan Devo Kornstad, Kjersti Holmen, Reidar Sørensen, Bjørn Sundquist og Bjørn Floberg. Filmen er basert på Lars Saabye Christensens bok Gutten som ville være en av gutta, fra 1992. Christensen var også involvert på manussiden.

Handling 
Otto vil være en av gutta, men klarer ikke helt å leve opp til de tøffe idealene som rår i kameratflokken. Mens alle andre drar på ferie, må Otto holde seg hjemme i gården, for i flyttebyrået, der faren jobber, er det mest å gjøre om sommeren. En dag møter han den mystiske Frank, og det som syntes som en lang og kjedelig sommer, blir raskt det stikk motsatte. På Franks oppfordring kaster han en stein på fotballdommeren – en hendelse som skal fremkalle en kjede av alvorlige ting.

Om filmen 
VG, Dagbladet og Aftenposten gav den terningkast fire.

I rollene

Referanser

Eksterne lenker 
 

Filmer fra 1994
Norske dramafilmer
Norske mysteryfilmer
Filmer basert på bøker
Norskspråklige filmer
Norske filmer fra 1990-årene
Filmer regissert av Marius Holst
Vinnere av Sølvklumpen
Filmer lagt til Oslo
Morten Kristiansen (1963)

Morten Kristiansen (født 11. juli 1963) er en tidligere norsk fotballspiller. Han var Molde-spiller fra 1989 til 1993 og var med i cupfinalen i 1989.

Referanser

Eksterne lenker 
 Profil hos altomfotball.no

Norske fotballspillere
Fotballspillere for Molde FK